<classify> MAHAKAMA ya Hakimu Mkazi Mfawidhi ya Wilaya ya Mpwapwa, mkoani Dodoma imemhukumu kifungo cha miaka thelathini jela, Allan Maponda 20, mkazi wa Kibakwe baada ya kupatikana na hatia ya kumnajisi mtoto wa miaka minne.Kesi hiyo ilikuwa inasikilizwa na Hakimu Mkazi Mfawidhi, Nurupredesia Nassari wa Mahakama ya Wilaya ya Mpwapwa. Nassari aliiambia mahakama kuwa mtuhumiwa alitenda kosa hilo Agosti 28 mwaka 2018 katika kata ya Kibakwe saa 11 jioni kinyume na sheria namba 154ana c kidogo cha 1 ana b ya ya kanuni ya adhabu sura 16 iliyofanyiwa marejeo mwaka 2002.Hata hivyo, Nassari aliiambia mahakama kuwa kesi hiyo iliyopewa nguvu na mashahidi watano na vielelezo viwili, ikiwemo maelezo ya onyo la mshitakiwa na taarifa ya fomu namba tatu PF3 ya polisi iliyojazwa na mganga aliyeijaza fomu hiyo. Pia alisema kutokana na vielelezo na ushahidi uliopelekwa mahakanani bila shaka yoyote na mtuhumiwa alipatikana na hatia.Mtuhumiwa huyo alipopewa nafasi ya utetezi, aliiambia mahakama kuwa yeye hakutenda kosa bali alikuwa ni mtumishi wa huyo mama na alikuwa anamdai ndipo alipomsingizia kesi ya ubakaji. Katika nafasi ya kuomba msamaha wa mahakama, mtuhumiwa aliiomba mahakama impunguzie adhabu kwa kuwa yeye ni yatima hamjui baba yake wala mama yake kwa sababu walifariki angali mdogo sana.Mwendesha Mashitaka wa Polisi, Willson Mwita aliiomba mahakama itoe adhabu kali kwa mtuhumiwa kutokana na vitendo vya ukatili kuwa kero kwa wananchi na serikali. Hakimu Nassari aliiambia mahakama kuwa kwa sasa vitendo vya ukatili kwa watoto vimekuwa tatizo katika jamii yetu na madhara yake ni makubwa kwa jamii na kizazi cha baadaye.Mtuhumiwa atafungwa kifungo cha miaka 30 jela kutokana na vifungu vya sheria namba 154 kifungu kidogo 1 a na c ya kanuni ya adhabu sura ya 16 iliyofanyiwa marejeo mwaka 2002. Na alisema na kifungu namba tatu cha sheria ya kujamiiana ya mwaka 1998. Na alisema ana haki ya rufaa ndani ya siku 30.  <topic>: KITAIFA 